کیشی و قادین آراسینداکی مناسیبتلرین داوام ائتدیریلمهسینده اساس یوک قادینلارین اوزرینه دوشور. اینسانلار نه قدر بونون عکسینی ثبوت ائتمهیه چالیشسالار دا، نتیجه اعتباریله قادین عائلهنین سوتونودور. مودریک قادین ایسه کاراکتریندن آسیلی اولمایاراق ایستهنیلن کیشینین خیاللارینی بزییر.
آخار. آذ پوبلیکا. آذ-آ ایستینادا مودریک قادین اولماغین ۶ یولونو تقدیم ائدیر:
۱. مودریک قادین اؤز داخلی کئیفیتلرینه ان آز خاریجی گؤزللیگی قدر اؤنم وئریر
یئتیشکین قادین اؤز خاریجی گؤرونوشو ایله غرور دویسا دا، بوتون زامانینی گؤزللیینه گؤزللیک قاتماغا صرف ائتمیر. او، داخلی عالمینی زنگینلشدیریب، کیتاب اوخویوب، مختلیف کورسلارا یازیلیر. مودریک قادین دورمادان دونیاگؤروشونو و اینتلکتینی آرتیرماغا سعی گؤستریر.
۲. مودریک قادین اؤز احتیاجلارینی اؤدمک مسئولیتینی تمامن کیشییه حواله ائتمیر
بو گون بیر چوخ گنج خانیم سئریاللارداکی وارلی، گنج و یاراشیقلی ایش آدامی ایله کاسیب و گؤزل قیزین کلاسسیک عشق حکایهسینی اساس توتاراق، اؤز حیاتلارینی ده ائله تصور ائتمهیه اوستونلوک وئریرلر. اونوتماق لازیم دئییل کی، ایدهآل اینسان، خصوصاً ده کیشی یوخدور. اودور کی، قادین اؤز پوتنسیالینا گوونیب، گلجیینی ده اؤزو قورمالیدیر.
۳. مودریک قادینلار مجلیسلرین سئویملی قوناغیدیر
مودریک قادین قاتیلدیغی ییغینجاقلاردا دیگر همجینسلرینی صحبتدن کنار قویمور، اینسانلارلا مادی دورومونا گؤره داورانمیر. بئله قادینلار ایستهنیلن مجلیسلرین سئویملی قوناقلاریدیر.
۴. مودریک قادین بؤیوک ممنونیتله مصلحت وئریر، لاکین عمل ائتمیینیزی گؤزلمیر
بیر چوخ قادینلار اؤز سئچیملرینی و حیات طرزلرینی دیگرلرینه ده آشیلاماق ایستییرلر. اونلار دوشونورلر کی،هر کس مصلحتلرینه عمل ائتمهلیدیر، چونکی هر شئیین دوزگون حلینی یالنیز اؤزلری بیلیر. مودریک قادین ایسه، بیر پروبلئمین بیر نئچه چؤزومو اولاجاغینا اینانیر. اودور کی، اینسانلارا مصلحت وئررکن داها دقتلی داورانیر. او، اینسانلارا توصیه وئررکن- «من اولسام بو مسئله نی بئله چؤزردیم، لاکین سن منیم کیمی ائتمک مجبوریتینده دئییلسهن»، - دئییر.
۵. مودریک قادینین چوخ گؤزل یومور حسی اولور
مودریک قادین هارادا نئجه زارافات ائدجیینی یاخشی بیلیر. بو زامان ایسه، هئچ واخت حدینی آشمیر. مودریک قادین اطرافداکیلارین دا زارافاتینا مثبت رئاکسییا وئرمیی باجاریر. اینجیییب، مجلیسی ترک ائتمیر.
۶. مودریک قادین ساغلاملیغینین قئیدینه قالیر
مودریک قادین عائلهسینین و دوغمالارینین ریفاهی اوچون دایم ساغلام اولماغین ضرورتینی درک ائدیر. او اطرافینداکیلارین گوندلییک طلب و قایغیلارینی اؤزوندن اوستون توتمور. مودریک قادین آنلاییر کی، اؤزو ساغلام اولماسا، دوغمالارینا کیفایت قدر زامان آییریب، قایغی گؤستره بیلمهیهجک. اودور کی گنج قیزلار اؤزلرینده بو خصوصیتی عائله قورمازدان اؤنجه فورمالاشدیرمالیدیرلار.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab